Z A P I S N I K
7. sjednice Vijeća Mjesnog odbora Šestine (u daljnjem tekstu: Vijeće),
održane u utorak, 23. prosinca 2021. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Kruno Vuk, Lorena Malec Mlinarić, Danijel Jagušt, Maja Pleić, Jadranka Apostolovski

ODSUTNI ČLANOVI VIJEĆA:
Mladen Kljaić

Predsjedava: Jure Tomičić, predsjednik Vijeća. 
Zapisnik vodi: Jure Tomičić.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 7. sjednicu Vijeća Mjesnog odbora Šestine.
Vijeće jednoglasno prihvaća zapisnik 6. sjednice Vijeća, održane 30. studenog 2021. godine.
Na prijedlog predsjednika Vijeće jednoglasno utvrđuje sljedeći dnevni red:


DNEVNI RED:

1. Tekuća problematika 
1. Zeleni otoci na području MO Šestine 
1. Zahtjev za korištenje prostora
1. Pitanja, prijedlozi i obavijesti

Ad.1. Tekuća problematika  

Predsjednik Vijeća iznosi tekuću problematiku članovima Vijeća. 
· Problem u prilazu u ulici Bjelevina gdje je potrebna rekonstrukcija ceste i dalje stoji otvoren. Razlog i dalje jest što se ne može doći do vlasnika na kojem se vodi čestica (prilazni put) koji bi se trebao odreći u korist grada kako bi se isti prilaz mogao sanirati.
· Službeno očitovanje u kojoj je fazi odvodnja u ulici Šušnjevec na poslan dopis 28.rujna 2021. i dalje se čeka.
· Problem kanalizacijskog poklopca u ulici Benkov put kod br. 3b još uvijek nije rješen, a prvi dopis poslan je još 28.03.2017., a u međuvremenu je propao i drugi poklopac kod broja 5 te predstavlja opasnost. 
· Radovi na rotoru su stali i kreće blagdanska pauza, te se očekuje saniranje pristupnih puteva te krpanje udarnih rupa
· Ponovno građani postavljaju pitanja gdje je stalo i koji je idući korak sa postavljenjem uspornika u ulici Kulmerska i Podrebernica.




Ad.2. Zeleni otoci na području MO Šestine

Predsjednik iznosi Vijeću dopis Gradskog ureda za Mjesnu samoupravu u kojem se traži očitovanje o zelenim otocima na području MO Šestine. Jedini preostali kontejneri u sklopu zelenih otoka ostali su na adresi Šestinski vijenac 50 i to za papir i staklo. Vijeće kratko diskutira i donosi jednoglasno odluku o uklanjanju navedena dva kontejnera uz obrazloženje kako je veliko reciklažno dvorište u neposrednoj blizini te kako se na navedenoj lokaciji odbacuje razni otpad te se tako stvara nepotrebno smeće.

[bookmark: _Hlk93644591]Ad.3.	Zahtjev za korištenje prostora

Vijeće mjesnog odbora Šestine zaprimilo je 2 zahtjeva za korištenje prostora od političkih stranaka:
· HSS – Hrvatska seljačka stranaka – traženi termini I. i III. Ponedjeljak u mjesecu u dvorani 7 od 18.00 – 20.00 h.
· SDP – Socijal-demokratska partija – traženi termin svaka srijeda u mjesecu u dvorani 7 od 18.00 – 19.30h

Predsjednik daje Vijeću na glasanje navedene zahtjeve te Vijeće jednoglasno donosi odluku kojom se kao i ostalim političkim strankama dodjeljuje jedan termin mjesečno u maksimalnom trajanju od 2 sata. Shodno tome proizlazi da HSS odabere između I. i III. ponedjeljka u mjesecu u traženom terminu, a SDP odabere I., II., III. ili IV. srijedu u mjesecu te termin do 2 sata trajanja.


Ad.4. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te otvara raspravu. Vijećnici komentiraju rasplete pojedinih prijavljenih problema i njihovu dinamiku rješavanja. Postavlja se i pitanje najma printera u razne potrebe kao i teme sa školskog odbora OŠ Šestine. Vijeće nakon kratke diskusije zatvara raspravu.

Sjednica je završila u 20:00 sati. 

Zagreb, 23. prosinca 2021.

Zapisnik vodio:
              Jure Tomičić		
					 Predsjednik Vijeća
								         Mjesnog odbora Šestine:
							                             Jure Tomičić							

